Општина Трново, Општинска управа, у смислу члана 47. Закона о уређењу простора и грађењу (''Службени гласник Републике Српске'', број : 40/13, 106/15, 3/16 и 84/19) упућује

ОБАВЈЕШТЕЊЕ ЗА ЈАВНОСТ 

О ИЗЛАГАЊУ НАЦРТА ПЛАНА НА ЈАВНИ УВИД
Обавјештавају се грађани и стручна јавност да ће Нацрт Измјена и допуна Регулационог плана ''Насеље Трново II'' на подручју општине Трново бити изложен на јавни увид у периоду од 25.08.2026. године до 24.09.2026. године.
Јавни увид се може извршити у просторијама Одсјека за просторно уређење и стамбене послове општине Трново, предузећа ''УНИС'' Институт за екологију, заштиту на раду и заштиту од пожара Источно Сарајево,  просторијама МЗ Трново, сваким радним даном од 08:00 – 15:00 часова.

За вријеме увида свако физичко и правно лице може дати мишљење, примједбе и приједлоге на нацрт плана уписом у свеску која ће се налазити код носиоца припреме плана, Одсјека за просторно уређење и стамбене послове, као и у писаној форми Одсјеку за просторно уређење и стамбене послове, на адресу Трновског батаљона бр. 86.
Мишљења, примједбе и приједлоге могу доставити и носиоцу израде плана ''УНИС'' Институт за екологију, заштиту на раду и заштиту од пожара Источно Сарајево на адресу Младице бб, 71 123 Источно Сарајево.

Све детаљне информације, објашњења и помоћ у формулисању примједби могу се добити код носиоца припреме и носиоца израде плана. Мишљења, примједбе и приједлози се могу послати до краја трајања јавног увида.

Јавна расправа ће се органозовати у року од 30 дана од дана затварања јавног увида.

НАЧЕЛНИК
Број : 06-363-4/26 
Трново, 13.08.2026. године                                                                    Мирослав Бјелица
